smcproject/ml-wiki-sentences huggingface dataset:
കുവൈറ്റ് ഡയറക്ടറേറ്റ് ജനറൽ ഫോർ സിവിൽ ഏവിയേഷൻസ് 2009 ജൂലൈയിൽ പുറത്തിറക്കിയ റിപ്പോർട്ട് അനുസരിച്ച്, കുവൈറ്റ് അന്താരാഷ്ട്ര വിമാനത്താവളത്തിലെ 1834 ടേക്ക് ഓഫ്, ലാൻഡിംഗുകൾ എന്നിവയുൾപ്പെടെ ജസീറ എയർവേയ്‌സ് മാസത്തിൽ ഏറ്റവും കൂടുതൽ വിമാന സർവീസ് നടത്തുകയും വിമാനത്താവളത്തിലെ പ്രവർത്തനങ്ങളിൽ  പ്രധാന പങ്കുവഹിക്കുകയും ചെയ്തിട്ടുണ്ട്.
ഒരു ജസീറ എയർവേയ്‌സ് എയർബസ് എ 320 വിമാനം അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
പി. കുഞ്ഞിരാമൻ നായർ ഇംഗ്ലീഷ് വിലാസം https://ml.wikipedia.org/wiki/P.
_Kunhiraman_Nair
പി. കുഞ്ഞിരാമൻ നായർ ( ഒക്ടോബർ 4 , 1905 - മേയ്‌ 27 , 1978 ) മലയാള ഭാഷയിലെ പ്രശസ്തനായ കാൽപ്പനിക കവിയായിരുന്നു.
കേരളത്തിന്റെ പ്രകൃതി സൗന്ദര്യം കവിതകളിലേക്കാവാഹിച്ച കുഞ്ഞിരാമൻ നായർ, തന്നെ പിൻതുടർന്ന അനേകം യുവകവികൾക്ക്‌ പ്രചോദനമേകി.
പി എന്നും മഹാകവി പി എന്നും അദ്ദേഹം അറിയപ്പെട്ടു.
നിത്യസഞ്ചാരിയായിരുന്നു അദ്ദേഹം,  കേരളത്തിന്റെ പച്ചപ്പ്‌, ക്ഷേത്രാന്തരീക്ഷം, ആചാരാനുഷ്ഠാനങ്ങൾ, ദേവതാസങ്കൽപ്പങ്ങൾ എന്നിവയുടെ, ചുരുക്കത്തിൽ കേരളീയതയുടെ നേർച്ചിത്രങ്ങളാണ്‌ പിയുടെ കവിത.
1905 ഒക്ടോബർ 4 ന്‌ കാസർഗോഡ്‌ ജില്ലയിലെ കാഞ്ഞങ്ങാട് , വെള്ളിക്കോത്ത് ഗ്രാമത്തിൽ പനയന്തട്ട തറവാടുവക അടിയോടി വീട്ടിലാണ് കുഞ്ഞിരാമൻ നായർ ജനിച്ചത്‌.
അച്ഛൻ: പുറവങ്കര കുഞ്ഞമ്പുനായർ; അമ്മ: കുഞ്ഞമ്മയമ്മ.
വെള്ളിക്കോത്ത് പ്രൈമറി സ്കൂളിലും പുന്നശ്ശേരി നമ്പിയുടെ ശിഷ്യനായി, പട്ടാമ്പി സംസ്കൃത കോളേജിലും തഞ്ചാവൂർ സംസ്കൃത പാഠശാലയിലും പഠനം.
ഇടയ്ക്ക്‌ പഠിത്തം നിർത്തി, വീടുവിട്ടിറങ്ങി.
കണ്ണൂരിൽ നിന്നും നവജീവൻ എന്നൊരു പ്രസിദ്ധീകരണം ആരംഭിച്ചങ്കിലും അത് നിർത്തേണ്ടി വന്നു.
തുടർന്ന് തൃശൂരിലെ സരസ്വതി പ്രസ്സിലും ഒലവക്കോടുള്ള ശ്രീരാമകൃഷ്ണോദയം പ്രസ്സിലും ജോലി ചെയ്തു.
പാലക്കാട്‌ ജില്ലയിലെ ശബരി ആശ്രമം സ്കൂൾ, കൂടാളി ഹൈസ്കൂൾ, കൊല്ലങ്കോട്‌ രാജാസ്‌ ഹൈസ്കൂൾ എന്നിവിടങ്ങളിൽ അദ്ധ്യാപകനായി ജോലിചെയ്തു.
പത്രപ്രവർത്തകൻ എന്ന നിലയിലും പല സ്ഥാപനങ്ങളിൽ ജോലി ചെയ്തു.
സ്വന്തം ജീവിതം ക്രമപ്പെടുത്തിയെടുക്കുന്നതിനേക്കാൾ കവിതാരചനയുമായി ഊരു ചുറ്റുന്നതിലായിരുന്നു കുഞ്ഞിരാമൻ നായർക്കു താൽപര്യം.
കവിത, നാടകം, ജീവചരിത്രം, പ്രബന്ധം, ആത്മകഥ, ബാലസാഹിത്യം എന്നീ വിഭാഗങ്ങളിലായി അറുപതിലേറെ കൃതികൾ രചിച്ചു .
ആത്മകഥാപരമായ ഗ്രന്ഥങ്ങളായ ' കവിയുടെ കാൽപ്പാടുകൾ ',' എന്നെ തിരയുന്ന ഞാൻ ', ' നിത്യകന്യകയെത്തേടി ' എന്നിവ മലയാളഭാഷയിലെ കവിത തുളുമ്പുന്ന ഗദ്യത്തിന്‌ ഉത്തമോദാഹരണങ്ങളാണ്‌.
1948-ൽ നീലേശ്വരം രാജാവിൽ നിന്ന് ഭക്തകവി ബിരുദം ലഭിച്ചു.1955-ൽ കളിയച്ഛന് മദിരാശി സർക്കാർ അംഗീകാരം, 1959-ൽ കേരളാ സാഹിത്യ അക്കാദമി അവാർഡ് , 1967-ൽ താമരത്തോണിക്ക് സാഹിത്യ അക്കാദമി അവാർഡ് എന്നിവ ലഭിച്ചു.
കവിതമാത്രം സന്തതസഹചാരിയായിരുന്ന പി. ജീവിതയാത്രകൾക്കൊടുവിൽ 1978 മേയ്‌ 27ന്‌ തിരുവനന്തപുരത്തെ സി. പി സത്രത്തിൽ വച്ച് ഹൃദയസ്തംഭനംമൂലം അന്തരിച്ചു..
കാവ്യവ്യക്തിത്വം പി. യുടെ സൗന്ദര്യപൂജയെ അടിസ്ഥാനമാക്കി പല്ലവ നാരായണന്റെ പെയിന്റിംഗ്
മലയാളഭാഷയിലെ സമുന്നതമായ കാവ്യവ്യക്തിത്വങളിലൊന്നാണ് പി. കുഞ്ഞിരാമൻ നായരുടേത്.
ആധുനിക മലയാളകവിതയിലെ തികച്ചും സവിശേഷമായ ഒരു അനുഭൂതിമണ്ഡലമാണ് അദ്ദേഹത്തിന്റെ കവിതകളിലൂടെ അനാവൃതമാവുന്നത്.
കവിയും കവിതയും തമ്മിലും കവിയും കവിതയും പ്രപഞ്ചവും തമ്മിലും അസാധാരണമായ ഒരു തന്മയീഭാവം തന്നെ അവയിൽ സംഭവിക്കുന്നു.
ഇടവപ്പാതി മഴപോലെ വിഷയവും ഭാവനയും രചനാശില്പവും വരികളും ഒന്നായുണർത്തുന്ന ദിവ്യ പ്രചോദനത്തിന്റെ സാന്നിദ്ധ്യം അവയിലൊക്കെയുണ്ട്.
താമരത്തോണി, താമരത്തേൻ, വയൽക്കരയിൽ, പൂക്കളം, കളിയച്ഛൻ, അനന്തൻകാട്ടിൽ, ചന്ദ്രദർശനം, ചിലമ്പൊലി, തിരുമുടിമാല, രഥോത്സവം, പി.കവിതകൾ എന്നിങ്ങനെ മുപ്പതോളം സമാഹാരങ്ങളിലായി അദ്ദേഹത്തിന്റെ കാവ്യലോകം പരന്നുകിടക്കുന്നു.
ആത്മവേദനയും ആത്മനിന്ദയുമൊക്കെ നിറഞ്ഞ സ്വരത്തിൽ തന്നെത്തന്നെ വിചാരണ ചെയ്യുന്ന കവിതകളിലൂടെ ആധുനിക മനുഷ്യന്റെ വിഹ്വലാവസ്ഥ ഈ കവി ആവിഷ്കരിച്ചിരിക്കുന്നു.
അരനൂറ്റാണ്ടിലേരെ നീണ്ട കാവ്യജീവിതത്തിൽ എത്രത്തോളം കൃതികൾ രചിച്ചുവെന്ന് കവിയ്ക്കുതന്നെ നിശ്ചയമുണ്ടായിരുന്നില്ല.
പി. സ്മാരക ട്രസ്റ്റ്
1978-ൽ ആണ് പി.സ്മാരക ട്രസ്റ്റ് രൂപം കൊണ്ടത്.
പി.സി. കുട്ടികൃഷ്ണൻ , സി.പി. ശ്രീധരൻ , സുകുമാർ അഴീക്കോട് എന്നിവരായിരുന്നു ട്രസ്റ്റിന്റെ ആദ്യകാല ചെയർമാൻമാർ.
പി കുഞ്ഞിരാമൻ നായർ സാഹിത്യ പുരസ്കാരം നൽകുന്നത് ട്രസ്റ്റാണ് .
ഇപ്പോൾ കെ. ജയകുമാർ ഐ.എ.എസ് ചെയർമാനും കവിയുടെ മകൻ രവീന്ദ്രനാഥൻ നായർ സെക്രട്ടറിയുമാണ്.
സ്മാരകങ്ങൾ പി സ്മാരക കേന്ദ്രം,കൊല്ലങ്കോട്
മഹാകവിയുടെ ഓർമ്മക്കായി 1981 മുതൽ ഒരു കലാ സാംസ്കാരിക കേന്ദ്രം കൊല്ലങ്കോട് പ്രവർത്തിക്കുന്നുണ്ട്.
കൊല്ലങ്കോട് രാജകുടുംബത്തിലെ വേണുഗോപാല വർമ്മ നൽകിയ ഭൂമിയിൽ ഈയ്യങ്കോട് ശ്രീധരൻ മുൻകൈയെടുത്തിട്ടാണ് സംസ്ഥാന സർക്കാറിൻറെ സഹായത്തോടെ ഈ കേന്ദ്രം നിർമ്മിച്ചത്.
1981 ഒക്ടോബർ 22ന് അന്നെത്ത മുഖ്യമന്ത്രിയായിരുന്ന ഇ.
കെ. നായനാർ ആണ് സാംസ്കാരിക കേന്ദ്രം  ഉദ്ഘാടനം ചെയ്തത്.
വായനശാലയും  കഥകളി, കണ്യാർകളി, പൊറാട്ടു നാടകം എന്നീ കലാരൂപങ്ങളുടെ അവതരണവും നടക്കുന്ന ഈ കേന്ദ്രത്തിന്  സംസ്ഥാന സർക്കാരിന്റെ സഹായം ലഭിക്കുന്നുണ്ട്.
മഹാകവി പി സ്മാരക സർക്കാർ വൊക്കേഷ്ണൽ ഹയർ സെക്കണ്ടറി സ്ക്കൂൾ
മഹാകവിയുടെ ജന്മനാടായ വെള്ളിക്കോത്തിലെ  സർക്കാർ  വൊക്കേഷണൽ ഹയർ സെക്കണ്ടറി സ്ക്കൂളിന്റെ പേര് മഹാകവി പി സ്മാരക സർക്കാർ വൊക്കേഷ്ണൽ ഹയർ സെക്കണ്ടറി സ്ക്കൂൾ എന്ന് പുനർനാമകരണം നടത്തിയിട്ടുണ്ട്.
പി സ്മാരക മന്ദിരം കാഞ്ഞങ്ങാട് സ്മാരക മന്ദിരം
മലയാളത്തിലെ കവിയായ പി. കുഞ്ഞിരാമൻ നായരുടെ സ്മരണയ്ക്കായി അദ്ദേഹത്തിന്റെ ജന്മനാടായ കാഞ്ഞങ്ങാട് സ്ഥാപിച്ചിട്ടുള്ള സ്മാരക മന്ദിരമാണ് മഹാകവി പി കുഞ്ഞിരാമൻ നായർ സ്മാരകം .
ഇതിന്റെ ഒന്നാം നിലയിൽ പ്രവർത്തിക്കുന്ന കാഴ്ച്ചബംഗ്ലാവിൽ പി ഉപയോഗിച്ചിരുന്ന വസ്തുക്കളും പുസ്തകങ്ങളും മറ്റ് കാഴ്ച്ച വസ്തുക്കളും പ്രദർശിപ്പിച്ചിട്ടുണ്ട്.
കാഞ്ഞങ്ങാടുള്ള പി സ്മാരക മന്ദിരത്തിന്റെ ഒന്നാം നിലയിൽ പ്രവർത്തിക്കുന്ന കാഴ്ച്ചബംഗ്ലാവിൽ പി ഉപയോഗിച്ചിരുന്ന വസ്തുക്കളും പുസ്തകങ്ങളും മറ്റ് കാഴ്ച്ച വസ്തുക്കളും പ്രദർശിപ്പിച്ചിട്ടുണ്ട്.
സ്വാതന്ത്ര സമര സേനാനി ആയിരുന്ന കെ. മാധവന്റെ നേതൃത്വത്തിൽ ശിൽപ്പിയും ചിത്രകാരനുമായ എം. വി. ദേവനാണ് ഈ മന്ദിരം രൂപകൽപ്പന ചെയ്തിരിക്കുന്നത്.
പിയുടെ കളിയച്ഛൻ എന്ന കൃതിയെ അധികരിച്ച് അതേ പേരിൽ  ഫറൂക്ക് അബ്ദുൾ റഹ്മാൻ ഒരു ചലചിത്രം  സംവിധാനം ചെയ്തിട്ടുണ്ട്.
എൻ നിരവധി സംസ്ഥാന - ദേശീയ പുരസ്കാരങ്ങൾ നേടിയിട്ടുണ്ട്.
കവിയുടെ ജീവിതത്തെ ആധാരമാക്കി പി.ബാലചന്ദർ ഒരുക്കിയ ചിത്രമാണ് ഇവൻ മേഘരൂപൻ.
സ്മാരക പുരസ്കാരങ്ങൾ
തിരുവനന്തപുരത്തെ മഹാകവി പി ഫൌണ്ടേഷൻ സാഹിത്യ പ്രവർത്തകർക്ക് കാൽ ലക്ഷം രൂപയും ശില്പവും അടങ്ങുന്ന  കളിയച്ഛൻ അവാർഡും കാഞ്ഞങ്ങാടുള്ള പി സ്മാരക സമിതി മികച്ച കവിതകൾക്ക് പി സ്മാരക അവാർഡ് നൽകുന്നു.
ചിത്രശാല പി. കുഞ്ഞിരാമൻ നായരുടെ കൈപ്പടയിലുള്ള കത്ത്.
പി. കുഞ്ഞിരാമൻ നായർ പി. കുഞ്ഞിരാമൻ നായർ സ്മാരക മന്ദിരം കാഞ്ഞങ്ങാട് പി. കുഞ്ഞിരാമൻ നായർ, കൂടാളി ഹയർ സെക്കൻഡറി സ്ക്കൂളിലെ തന്റെ സഹപ്രവർത്തകരോടൊപ്പം പാലക്കാട്‌ ലക്കിടി കിള്ളിക്കുറിശിമംഗലത്തെ, കുഞ്ചൻ നമ്പ്യാർ ജനിച്ച കലക്കത്ത് ഭവനത്തിൽ സൂക്ഷിച്ചിരിക്കുന്ന, മഹാകവി പിയുടെ കൈപ്പടയിലുള്ള കവിതാശകലം കവിതകൾ സൗന്ദര്യപൂജ കളിയച്ഛൻ ( 1954 ) - 2012-ൽ ചലച്ചിത്രമായി പുറത്തിറങ്ങി.
ഓണസദ്യ ( 1960 ) പൂക്കളം ( 1964 ) ചിലമ്പൊലി താമരത്തോണി ( 1968 ) വസന്തോത്സവം ( 1972 ) രഥോത്സവം (രണ്ടു വാല്യങ്ങൾ - 1978 ) താമരത്തേൻ ( 1983 ) അന്തിത്തിരി പാടുന്ന മണൽത്തരികൾ നിർവാണനിശ പൂമ്പാറ്റകൾ മലനാട് വാസന്തിപ്പൂക്കൾ പിറന്ന മണ്ണിൽ മണിവീണ അനന്തങ്കാട്ടിൽ ഭദ്രദീപം ശംഖനാദം നിശാഗാനം വീരാരാധന പ്രേമപൗർണ്ണമി മൺകുടത്തിന്റെ വില സൗന്ദര്യദേവത ശ്രീരാമചരിതം വരഭിക്ഷ ചന്ദ്രദർശനം തിരുമുടിമാല കർപ്പൂരമഴ നീരാജനം പ്രപഞ്ചം പി. കവിതകൾ(രണ്ട് വാല്യം) തിരഞ്ഞെടുത്ത കവിതകൾ വയൽക്കരയിൽ പടവാൾ പൂമാല നിറപറ പാതിരാപ്പൂവ് ഓണപ്പൂവ് ഗദ്യകവിത ഉദയരാഗം പ്രതിഭാങ്കുരം നാടകം രംഗമണ്ഡപം ( 1956 ) ഉപാസന ( 1958 ) സ്വപ്നസഞ്ചാരി പൂനിലാവ് ചന്ദ്രമണ്ഡലം രണ്ട് ഏകാങ്കനാടകങൾ ലേഖനം വിചാരവിഹാരം പക്ഷികളുടെ പരിഷത്ത് സത്യരക്ഷ കഥകൾ ഇന്ദിര ചാരിത്രരക്ഷ നിർമ്മല രമാഭായി വീരപ്രതിജ്ഞ ആത്മകഥകൾ കവിയുടെ കാൽപ്പാടുകൾ എന്നെ തിരയുന്ന ഞാൻ നിത്യകന്യകയെത്തേടി അവലംബം പുറം കണ്ണികൾ P. Kunhiraman Nair എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാതറിൻ വൈ. സ്പോംഗ് ഇംഗ്ലീഷ് വിലാസം https://ml.wikipedia.org/wiki/Catherine_Y.
_Spong
ഒരു അമേരിക്കൻ വൈദ്യനും ശാസ്ത്രജ്ഞയുമാണ് കാതറിൻ വൈ. സ്പോംഗ് .
അവർ മെറ്റേണൽ ഫെറ്റൽ വൈദ്യശാസ്ത്ര വിഭാഗത്തിന്റെ മേധാവിയും ടെക്‌സാസ് യൂണിവേഴ്‌സിറ്റി സൗത്ത് വെസ്‌റ്റേൺ മെഡിക്കൽ സെന്ററിലെ ഒബ്‌സ്റ്റട്രിക്‌സ് ആൻഡ് ഗൈനക്കോളജി ഡിപ്പാർട്ട്‌മെന്റിന്റെ പോൾ സി. മക്‌ഡൊണാൾഡ് ഡിസ്റ്റിംഗ്വിഷ്ഡ് ചെയറുമാണ്.
ഇതിനുമുമ്പ്, അവർ 23 വർഷക്കാലം നാഷണൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്തിൽ ജോലി ചെയ്തിരുന്നു.
അടുത്തിടെ ഡെപ്യൂട്ടി ഡയറക്ടറായി സേവനമനുഷ്ഠിച്ചു.
മാതൃ-ശിശു ആരോഗ്യത്തിൽ സ്പോങ്ങ് ഒരു വിദഗ്ദ്ധനാണ്.
പ്രത്യേകിച്ച് അകാലപ്രസവം, ഗർഭപിണ്ഡത്തിന്റെ സങ്കീർണതകൾ, കുട്ടികളുടെ ഫലങ്ങൾ മെച്ചപ്പെടുത്തൽ എന്നിവയിൽ.
ഗർഭപിണ്ഡത്തിന്റെ പരിക്കുകൾ തടയാൻ സഹായിക്കുന്ന ന്യൂറോപ്രൊട്ടക്റ്റീവ് ഏജന്റുമാർക്ക് അവരുടെ പേരിൽ നിരവധി പേറ്റന്റുകൾ ഉണ്ട്.
2016-ൽ ബ്രസീലിൽ നടന്ന സമ്മർ ഒളിമ്പിക്‌സിൽ യു.എസ്. ഒളിമ്പിക് അത്‌ലറ്റുകളെ സിക്ക വൈറസ് ബാധിച്ചിട്ടുണ്ടോ എന്ന് നിരീക്ഷിക്കുന്ന ഒരു പഠനത്തിൽ സ്‌പോങും ഉൾപ്പെട്ടിരുന്നു.
പ്രാതിനിധ്യം കുറഞ്ഞ ഗ്രൂപ്പുകളെ ഗവേഷണത്തിൽ ഉൾപ്പെടുത്തുന്നതിനുള്ള ശക്തമായ വക്താവാണ് അവർ.
കായംകുളം താപനിലയം ഈ ലേഖനം ഒരു അനാഥലേഖനമാണ് .
ഇംഗ്ലീഷ് വിലാസം https://ml.wikipedia.org/wiki/Rajiv_Gandhi_Combined_Cycle_Power_Plant
കേരള ത്തിൽ ആലപ്പുഴ ജില്ല യിലെ കായംകുളത്ത് ചിങ്ങോലി ചൂളത്തെരുവിൽ  പ്രവർത്തിക്കുന്ന ഒരു താപ വൈദ്യുത നിലയമാണ് കായംകുളം താപനിലയം .
350 മെഗാവാട്ട് ശേഷിയുള്ള താപനിലയം നാഷണൽ  തെർമൽ പവർ കോർപ്പറേഷന്റെയും (N.T.P.C) ഭാരത് ഹെവി ഇലക്ട്രിക്കൽസിന്റെയും ഭാരത്  പെട്രോളിയം കോർപ്പറേഷന്റെയും കൂട്ടായ സം‌രഭമാണ്.
ഇവിടെ ഉപയോഗിക്കുന്ന ഇന്ധനം നവീകരിച്ച നാഫ്ത്തയാണ് .
ആദ്യഘട്ടം 115 മെഗാവാട്ട് യൂണിറ്റാണ് പ്രവർത്തനക്ഷമമായത്.
1999 ജനുവരി 17-ന് പ്രധാനമന്ത്രി എ.ബി. വാജ്പേയ് കായംകുളം താപനിലയം രാഷ്ട്രത്തിനു സമർപ്പിച്ചു.
നവീകരിച്ച നാഫ്ത ഉപയോഗിച്ചാണ് ഇവിടെ വൈദ്യുതി ഉത്പാദിപ്പിക്കുന്നത് .
115 മെഗാവാട്ടിന്റെ രണ്ടു യൂണിറ്റുകളും 120 മെഗാവാട്ടിന്റെ ഒരു യൂണിറ്റും ആണ് ഇവിടെ ഉള്ളത്.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 115 MW യൂണിറ്റ് 2 115 MW യൂണിറ്റ് 3 120 MW അടച്ചുപൂട്ടൽ
2021 മാർച്ച് 31 ന് കായംകുളം താപവൈദ്യുത നിലയം അനിശ്ചിതമായി അടച്ചു.
നാഫ്തയുടെ വില കൂടുതലായതിനാൽ കായംകുളത്തു നിന്ന് ഉത്പാദിപ്പിക്കുന്ന വൈദ്യുതിയുടെ വില കൂടുതലായിരുന്നു.
കായംകുളം താപനിലയത്തിൽനിന്ന് ഏഴു വർഷമായി കെ.എസ്.ഇ.
ബി. വൈദ്യുതി വാങ്ങിയിരുന്നില്ല.
എന്നാൽ നിലയത്തിൽ ശേഖരിച്ച നാഫ്ത അവശേഷിക്കുന്നുണ്ടായിരുന്നു.
അവശേഷിക്കുന്ന ഈ നാഫ്ത പ്രവർത്തിപ്പിച്ച് തീർക്കുന്നതിനു വേണ്ടി മാർച്ച് ഒന്നു മുതൽ വൈദ്യുതി വാങ്ങാമെന്ന് വൈദ്യുതി ബോർഡ് കരാർ ഉണ്ടാക്കുകയും പത്തുലക്ഷം യൂണിറ്റ് വൈദ്യുതി വാങ്ങുകയും ചെയ്തു.
അവശേഷിച്ച നാഫ്ത ഇന്ധനം ഉപയോഗിച്ചുള്ള വൈദ്യുതി ഉത്പാദനം പൂർത്തിയാക്കി നിലയം അടക്കുകയായിരുന്നു.
കാറഡുക്ക ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karadka_Gramapanchayat
കാസർഗോഡ് ജില്ലയിലെ കാസർഗോഡ് താലൂക്കിൽ കാറഡുക്ക ബ്ളോക്കിൽ ആദൂർ, കാറഡുക്ക വില്ലേജ് ഉൾപ്പെടുന്ന ഗ്രാമപഞ്ചായത്താണ് 41.17 ചതുരശ്ര കിലോമീറ്റർ വിസ്തീർണ്ണമുള്ള കാറഡുക്ക ഗ്രാമപഞ്ചായത്ത് .
അതിരുകൾ തെക്ക്‌ - ദേലംപാടി, മുളിയാർ പഞ്ചായത്തുകൾ വടക്ക് - ബെള്ളൂർ പഞ്ചായത്ത് കിഴക്ക് - കർണ്ണാടക സംസ്ഥാനം, ദേലംപാടി പഞ്ചായത്ത് പടിഞ്ഞാറ് - ചെങ്കള, കുംബഡാജെ പഞ്ചായത്തുകൾ സ്ഥാനം
https://www.google.co.in/maps/place/Karadka,+Kerala/@12.5415604,75.126667,14z/data=!3m1!4b1!4m2!3m1!1s0x3ba485660a850303:0x7532d32aeecb514a വാർഡുകൾ പണിയ മുണ്ടോൾ മുള്ളേരിയ ആലന്തടുക്ക മുച്ചിലോട് മല്ലാവര മിഞ്ചിപ്പദവ് കുണ്ടാർ മഞ്ഞംപാറ ആദൂർ ബളക്ക മൂടാംകുളം കൊട്ടംകുഴി കാറഡുക്ക ബേർളം സ്ഥിതിവിവരക്കണക്കുകൾ ജില്ല കാസർഗോഡ് ബ്ലോക്ക് കാസർഗോഡ് വിസ്തീര്ണ്ണം 41.17 ചതുരശ്ര കിലോമീറ്റർ ജനസംഖ്യ 18,067 പുരുഷന്മാർ 9154 സ്ത്രീകൾ 8913 ജനസാന്ദ്രത 439 സ്ത്രീ : പുരുഷ അനുപാതം 974 സാക്ഷരത 77.86% വിദ്യാഭാസ സ്ഥാപനങ്ങൾ കാറഡുക്ക ഗവ ഹയർ സെക്കൻഡറി സ്കൂൾ ആൻഡ് വി എച്ച് എസ് സി മുള്ളേരിയ ഗവ ഹൈസ്കൂൾ ആദൂർ ഗവ ഹൈസ്കൂൾ മുള്ളേരിയ എ യു പി സ്കൂൾ കൊട്ടംകുഴി കെ പി എ എൽ പി സ്കൂൾ മഞ്ഞപ്പാറ ജി എൽ പി എസ് കുണ്ടാർ മുള്ളേരിയ എസ് ജി എ എൽ പി എസ് പണിയെ എ എൽ പി എസ് ചെന്നംകോട് എ എൽ പി സ്കൂൾ മറ്റു സ്ഥാപനങ്ങൾ പ്രാഥമികാരോഗ്യ കേന്ദ്രങ്ങൾ കർമ്മംതൊടി, മുള്ളേരിയ എന്നിവിടങ്ങളിൽ പ്രവർത്തിക്കുന്നു.
മൃഗാശുപത്രി മുള്ളേരിയയിൽ ഉണ്ട്.
സിന്തിക്കേറ്റ് ബാങ്ക് കാടകം സർവ്വീസ് സഹകരണ ബേങ്ക് എന്നിവയും ഇവിടെയുണ്ട്.
പ്രാധാന്യമുള്ള സ്ഥലങ്ങൾ
മുള്ളേരിയ പ്രധാന ജംഗ്ഷനും പട്ടണവുമാണ്.
ഇവിടെനിന്നും ബദിയഡുക്ക അടൂർ ആദൂർ ബെള്ളൂർ കാസർഗോഡ് പഞ്ചിക്കൽ സുള്ള്യ മെർക്കാറ കുടക് എന്നീ സ്ഥലങ്ങളിലേയ്ക്ക്  വാഹനസൗകര്യമുണ്ട്.
കുടകിലേയ്ക്ക് 80 കി മീ മാത്രമാണു ദൂരം.
കർണ്ണാടക അതിർത്തിയുണ്ട്.
പ്രധാന വ്യക്തികൾ പി.എസ്. പുണിഞ്ചിത്തായ
Archived 2013-02-16 at the Wayback Machine പി.എസ്. പുണിഞ്ചിത്തായ അറിയപ്പെടുന്ന ഫ്രീലാൻസ് ആർട്ടിസ്റ്റാണ്.
എണ്ണച്ചായം പോലുള്ള മറ്റു മാധ്യമങ്ങളും ഉപയോഗിച്ചുവരുന്നു.
കാരഡുക്കയിൽ കാഞ്ചൻ ഗംഗ കലാഗ്രാമം സ്ഥാപിച്ചു.
Archived 2015-12-02 at the Wayback Machine കൃഷ്ണൻ നായർ
മുൻ കാറഡുക്ക പഞ്ചായത്ത് പ്രസിഡന്റും കമ്യൂണിസ്റ്റു പാർട്ടി നേതാവും ആയിരുന്നു.
അദ്ദേഹം സ്വാതന്ത്ര്യ സമരചരിത്രത്തിലെ കാടകം സത്യഗ്രഹത്തിൽ പങ്കെടുത്ത് അറസ്റ്റു വരിച്ചിട്ടുണ്ട്.
മുൻ കേരള മുഖ്യമന്ത്രിയായിരുന്ന ഇ.
കെ. നായനാർ ഒളിവിൽ കാടകത്തു (കാറഡുക്ക) വന്ന് താമസിച്ചിട്ടുണ്ട്.
അദ്ദേഹത്തിന്റെ സമകാലികനായിരുന്നു, കൃഷ്ണൻ നായർ.
സ്വാതന്ത്ര്യസമരകാലത്തെ കാടകം സത്യഗ്രഹം നടന്നത് ഇവിടെയാണ്.
അവലംബം ↑ http://www.trend.kerala.gov.in Archived 2019-09-02 at the Wayback Machine http://lsgkerala.in/karadkapanchayat Archived 2016-04-22 at the Wayback Machine http://www.kasargod.nic.in/index_main.htm Archived 2015-12-02 at the Wayback Machine http://www.education.kerala.gov.in/Downloads2011/Notifications/statitics/lp/kasaragodlp.pdf Census data 2001
അമേരിക്കൻ ഐക്യനാടുകളുടെ ദേശീയപതാക
നീല പശ്ചാത്തലത്തിൽ 50 നക്ഷത്രങ്ങളും, തിരശ്ചീനമായി ഇടവിട്ട് ചുവപ്പ് വെള്ള നിറങ്ങളിലുള്ള വരകളും ആലേഖനം ചെയ്തിട്ടുള്ള പതാകയാണ് അമേരിക്കൻ പതാക എന്ന് പൊതുവെ അറിയപ്പെടുന്ന, അമേരിക്കൻ ഐക്യനാടുകളുടെ ദേശീയ പതാക (ഇംഗ്ലീഷ്: flag of the United States of America ).
നീല പശ്ചാത്തലത്തിൽ ആലേഖനം ചെയ്തിരിക്കുന്ന ചെറിയ നക്ഷത്രങ്ങൾക്ക് അഞ്ച്-മുനകളാണ് ഉള്ളത്.
9 വരികളിലായി ഈ നക്ഷത്രങ്ങൾ ക്രമീകരിച്ചിരിക്കുന്നു.
ഈ വരികളിൽ ഇടവിട്ട് ആറും അഞ്ചും നക്ഷത്രങ്ങളാണുള്ളത് (6,5,6,5,..6).
ഇതിൽ മുകളിലേയും താഴത്തെയും വരികളിൽ 6 നക്ഷത്രങ്ങൾ വീതം ഉൾപ്പെടുത്തിയിരിക്കുന്നു.
അമേരിക്കയിലെ 50 സംസ്ഥാനങ്ങളെയാണ് ഈ 50 നക്ഷത്രങ്ങൾ പ്രതിനിധികരിക്കുന്നത്.
ചുവപ്പും വെള്ളയും നിറങ്ങളിലുള്ള വരകൾ ബ്രിട്ടണിൽനിന്നും ആദ്യമായി സ്വാതന്ത്രയ്ം നേടിയ അമേരിക്കയിലെ ആദ്യത്തെ 13 കോളനികളെയാണ് സൂചിപ്പിക്കുന്നത്.
ഈ പതിമൂന്ന് കോളനികളാണ് അമേരിക്കൻ ഐക്യനാടുകളിലെ ആദ്യത്തെ സംസ്ഥാനങ്ങൾ.
നക്ഷത്രങ്ങളും വരകളും(Stars and Stripes) , ഓൾഡ് ഗ്ലോറി (Old Glory) , സ്റ്റാർ സ്പാങ്ല്ഡ് ബാനർ ( The Star-Spangled Banner ) എന്നീ വിളിപേരുകളും ഈ പതാകയ്ക്കുണ്ട്.
ചരിത്രം രൂപകല്പനയുടെ നാൾവഴി നക്ഷത്രങ്ങളുടെ
എണ്ണം വരകളുടെ എണ്ണം രൂപകല്പന(കൾ) പുതിയ നക്ഷത്രം പ്രതിനിധീകരിക്കുന്ന
സംസ്ഥാനം പ്രയോഗത്തിലിരുന്ന സമയം കാലദൈർഘ്യം 0 13 നക്ഷത്രങ്ങൾക്ക് പകരമായി യൂണിയൻ ജാക്ക് , ചുവപ്പ്, വെള്ള വരകൾ പ്രതിനിധീകരിക്കുന്നത്: കണക്റ്റികട്ട് , ഡെലാവർ , ജോർജ്ജിയ , മേരിലാൻഡ് , മസാചുസെറ്റ്സ് , ന്യൂ ഹാംഷെയർ , ന്യൂ ജേഴ്സി , ന്യൂ യോർക്ക് , വടക്കൻ കരോലിന , പെൻസില്വാനിയ , റോഡ് ദ്വീപുകൾ , തെക്കൻ കരോലിന , വിർജീനിയ ഡിസംബർ 3, 1775 – ജൂൺ14, 1777 1 + 1 ⁄ 2 വർഷങ്ങൾ 13 13 കണക്റ്റികട്ട് , ഡെലാവർ , ജോർജ്ജിയ , മേരിലാൻഡ് , മസാചുസെറ്റ്സ് , ന്യൂ ഹാംഷെയർ , ന്യൂ ജേഷ്സി , ന്യൂ യോർക്ക് , നോർത്ത് കാലിഫോർണിയ , പെൻസിൽ വാനിയ , റോഡ് ദ്വീപുകൾ , തെക്കൻ കരോലിന , വിർജീനിയ ജൂൺ 14, 1777 – May 1, 1795 18 വർഷങ്ങൾ 15 15 വെർമണ്ട് , കെന്റകി മേയ് 1, 1795 – ജൂലൈ3, 1818 23 വർഷങ്ങൾ 20 13 ഇൻഡ്യാന , യൂയിസിയാന , മിസിസിപ്പി , ഒഹയോ , ടെന്നിസീ ജൂലൈ 4, 1818 – ജൂലൈ3, 1819 1 വർഷം 21 13 ഇല്ലിനോയി ജൂലൈ 4, 1819 – ജൂലൈ3, 1820 1 വർഷം 23 13 അലബാമ , മെയ്ൻ ജൂലൈ 4, 1820 – ജൂലൈ3, 1822 2 വർഷങ്ങൾ 24 13 മിസൗറി ജൂലൈ 4, 1822 – ജൂലൈ3, 1836 1831 term "Old Glory" coined 14 വർഷങ്ങൾ 25 13 അർക്കൻസാസ് ജൂലൈ 4, 1836 – ജൂലൈ3, 1837 1 വർഷം 26 13 മിഷിഗൺ ജൂലൈ 4, 1837 – ജൂലൈ3, 1845 8 വർഷങ്ങൾ 27 13 ഫ്ലോറിഡ ജൂലൈ 4, 1845 – ജൂലൈ3, 1846 1 വർഷം 28 13 ടെക്സസ് ജൂലൈ 4, 1846 – ജൂലൈ3, 1847 1 വർഷം 29 13 അയവ ജൂലൈ 4, 1847 – ജൂലൈ3, 1848 1 വർഷം 30 13 വിങ്കോസിൻ ജൂലൈ 4, 1848 – ജൂലൈ3, 1851 3 വർഷങ്ങൾ 31 13 കാലിഫോർണിയ ജൂലൈ 4, 1851 – ജൂലൈ3, 1858 7 വർഷങ്ങൾ 32 13 മിന്നസ്സോട്ട ജൂലൈ 4, 1858 – ജൂലൈ3, 1859 1 വർഷം 33 13 ഒറിഗൺ ജൂലൈ 4, 1859 – ജൂലൈ3, 1861 2 വർഷങ്ങൾ 34 13 കാൻസാസ് ജൂലൈ 4, 1861 – ജൂലൈ3, 1863 2 വർഷങ്ങൾ 35 13 പടിഞ്ഞാറൻ വിർജീനിയ ജൂലൈ 4, 1863 – ജൂലൈ3, 1865 2 വർഷങ്ങൾ 36 13 നെവാഡ ജൂലൈ 4, 1865 – ജൂലൈ3, 1867 2 വർഷങ്ങൾ 37 13 നെബ്രാസ്ക ജൂലൈ 4, 1867 – ജൂലൈ3, 1877 10 വർഷങ്ങൾ 38 13 കൊളറാഡൊ ജൂലൈ 4, 1877 – ജൂലൈ3, 1890 13 വർഷങ്ങൾ 43 13 ഇഡാഹൊ , മൊണ്ടാന , വടക്കൻ ഡക്കോട്ട , തെക്കൻ ഡക്കോട്ട , വാഷിംഗ്ടൺ ജൂലൈ 4, 1890 – ജൂലൈ3, 1891 1 വർഷം 44 13 വയമിങ് ജൂലൈ 4, 1891 – ജൂലൈ3, 1896 5 വർഷങ്ങൾ 45 13 യൂറ്റ ജൂലൈ 4, 1896 – ജൂലൈ3, 1908 12 വർഷങ്ങൾ 46 13 ഓക്ക്ലഹോമ ജൂലൈ 4, 1908 – ജൂലൈ3, 1912 4 വർഷങ്ങൾ 48 13 അരിസോണ , ന്യൂ മെക്സിക്കൊ ജൂലൈ 4, 1912 – ജൂലൈ3, 1959 47 വർഷങ്ങൾ 49 13 അലാസ്ക ജൂലൈ 4, 1959 – ജൂലൈ3, 1960 1 വർഷം 50 13 ഹവായ് ജൂലൈ 4, 1960 – ഇന്നു വരെ 64 വർഷങ്ങൾ രൂപകല്പന നിർമ്മാണം
ഇന്ന് കാണുന്ന 50നക്ഷത്രങ്ങളുള്ള പതാകയുടെ രൂപകല്പന റോബർട്ട് ജി. ഹെഫ്റ്റ് (Robert G. Heft) എന്നയാളാണ് ചെയ്തിരിക്കുന്നത്.
ഹെഫ്റ്റിന് അന്ന് 17 വയസ്സായിരുന്നു പ്രായം.
1958 ഹൈസ്കൂൾ പ്രൊജക്റ്റിന്റെ ഭാഗമായാണ് ഹെഫ്റ്റ് ഇത് രൂപകല്പനചെയ്തത്.
അന്ന് അദ്ദേഹത്തിന് B− ഗ്രേഡാണ് ഇതിന് ലഭിച്ചത്.
പിന്നീട് ദേശീയപതാകയ്ക്കായി ഹെഫ്റ്റിന്റെ രൂപകല്പന തിരഞ്ഞെടത്തതിനുശേഷം അധ്യാപകൻ B− ഗ്രേഡിനെ A ഗ്രേഡിലേക്ക് ഉയർത്തുകയുണ്ടായി .
4 U.S.C. § 1 ; 4 U.S.C. § 2 എന്നീ അനുഛേദങ്ങളിൽ ദേശീയപതാകയുടെ നിർമ്മാണത്തിൽ പാലിക്കേണ്ട അളവുകളെകുറിച്ച് പറയുന്നുണ്ട്.
അത് പ്രകാരം അളവുകളുടെ വിവരണം ഇങ്ങനെയാണ് : Hoist (height) of the flag: A = 1.0 Fly (width) of the flag: B = 1.9 Hoist (height) of the canton ("union"): C = 0.5385 ( A × 7/13, spanning seven stripes) Fly (width) of the canton: D = 0.76 ( B × 2/5, two-fifths of the flag width) E = F = 0.0538 ( C /10, One-tenth of the height of the canton) G = H = 0.0633 ( D /12, One twelfth of the width of the canton) നക്ഷത്രത്തിന്റെ വ്യാസം: K = 0.0616 ( L × 4/5, four-fifths of the stripe width, the calculation only gives 0.0616 if L is first rounded to 0.077) തിരശ്ചീന വരയുടെ വീതി: L = 0.0769 ( A /13, One thirteenth of the flag height) വർണങ്ങൾ ഔദ്യോഗിക വർണ്ണങ്ങൾ പേര് വാസ്തവത്തിൽ ആപേക്ഷികം CIELAB D 65 മൺസെൽ CIELAB D 50 sRGB GRACoL 2006 L * a * b * H V / C L * a * b * R G B 8-bit hex C M Y K വെളുപ്പ് 88.7 −0.2 5.4 2.5Y 8.8/0.7 100.0 0.0 0.0 1.000 1.000 1.000 #FFFFFF .000 .000 .000 .000 ഓൾഡ് ഗ്ലോറി ചുവപ്പ് 33.9 51.2 24.7 5.5R 3.3/11.1 39.9 57.3 28.7 .698 .132 .203 #B22234 .196 1.000 .757 .118 ഓൾഡ് ഗ്ലോറി നീല 23.2 13.1 −26.4 8.2PB 2.3/6.1 26.9 11.5 −30.3 .234 .233 .430 #3C3B6E .886 .851 .243 .122 സമാനമായ മറ്റ് പതാകകൾ ബികിനി അറ്റോളിന്റെ പതാക ലൈബീരിയയുടെ പതാക മലേഷ്യൻ പതാക എൽ സാല്വഡോർ പതാക1875–1912 ബ്രിട്ടാനി പതാക ഇതും കാണുക അമേരിക്കൻ ഐക്യനാടുകളുടെ പതാകകൾ അവലംബം ↑ ↑ ↑ ↑ Leepson, Marc.
Flag: An American Biography.
↑ Note that the flag ratio ( B / A in the diagram) is not absolutely fixed.
Although the diagram in Executive Order 10834 gives a ratio of 1.9, earlier in the order is a list of flag sizes authorized for executive agencies.
This list permits eleven specific flag sizes (specified by height and width) for such agencies: 20.00 × 38.00; 10.00 × 19.00; 8.95 × 17.00; 7.00 × 11.00; 5.00 × 9.50; 4.33 × 5.50; 3.50 × 6.65; 3.00 × 4.00 ; 3.00 × 5.70 ; 2.37 × 4.50 ; and 1.32 × 2.50 .
Eight of these sizes conform to the 1.9 ratio, within a small rounding error (less than 0.01).
However, three of the authorized sizes vary significantly: 1.57 (for 7.00 × 11.00 ), 1.27 (for 4.33 × 5.50 ) and 1.33 (for 3.00 × 4.00 ).
↑ In the 9th edition of the Standard Color Card of America, "White", "Old Glory Red", and "Old Glory Blue" were, respectively, Cable No. 70001, Cable No. 70180, and Cable No. 70075.
The Munsell renotation coordinates for these were taken directly from the Reimann et al. paper, the CIELAB D 65 coordinates were found by converting the xyY values in that paper to be relative to CIE Illuminant D 65 from Illuminant C using the CAT02 chromatic adaptation transform, and relative to a perfect diffuse reflector as white.
The "relative" values in the table were found by taking Cable No. 70001's luminosity to be that of the white point, and were converted to D 65 or D 50 also using the CAT02 transformation.
The values for CMYK were found by converting from the CIELAB D 50 values using the Adobe CMM and the GRACoL 2006 ICC profile in Adobe Photoshop.
പുറത്തേക്കുള്ള കണ്ണികൾ Flags of the United States എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
United States at Flags of the World The 13 Stars and Stripes: A Survey of 18th Century Images – from the NAVA News of the North American Vexillological Association Encyclopedia Smithsonian: Facts About the United States Flag Text of the United States Flag Code (chap. 1 of Title 4 of the United States Code) Executive Order No. 10798 , with specifications and regulations for the current flag July 1942: United We Stand Archived 2012-05-11 at the Wayback Machine – National Museum of American History online exhibition highlighting some 500 magazines featuring the American flag on their cover during World War II A mathematician figures out the best way to jam an extra star onto the American flag By Chris Wilson, Slate magazine
കാലാ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kaala_(2018_film)
2018-ൽ പാ.
രഞ്ജിത്ത് സംവിധാനം ചെയ്ത് പുറത്തിറങ്ങിയ തമിഴ് ഗ്യാങ്സ്റ്റർ ചലച്ചിത്രമാണ് കാലാ .
തമിഴ് ചലച്ചിത്ര അഭിനേതാവ് ധനുഷ് ആണ് ഈ ചിത്രം നിർമ്മിക്കുന്നത്.
രജനീകാന്ത് കേന്ദ്ര കഥാപാത്രത്തെ അവതരിപ്പിക്കുന്ന ഈ ചിത്രം 2016-ലാണ് പ്രഖ്യാപിച്ചത്.
2018 ജൂൺ 7-ന് കാലാ പുറത്തിറങ്ങി.
തമിഴ് , തെലുഗു , മലയാളം , ഹിന്ദി ഭാഷകളിലായായിരിക്കും ഈ ചിത്രം പുറത്തിറങ്ങുക.
2018 ഏപ്രിൽ 27-നാണ് റിലീസ് നിശ്ചയിച്ചിരുന്നതെങ്കിലും വി.പി.എഫ് ചാർജുകളുടെ വർധനവുമായി ബന്ധപ്പെട്ട് നടികർ സംഘവും ഡിജിറ്റൽ സർവീസ് ദാതാക്കളും തമ്മിലുണ്ടായി തർക്കവും 2018-ലെ കാവേരി നദീജല തർക്കവും കാരണം ചിത്രത്തിന്റെ റിലീസ് നീട്ടിവയ്ക്കുകയായിരുന്നു.
2018 ജൂൺ 6-ാം തീയതി മലേഷ്യയിൽ പ്രദർശിപ്പിച്ച ഈ ചലച്ചിത്രം 2018 ജൂൺ 7-ന് ഇന്ത്യയിൽ 1,800 തിയേറ്ററുകളിലായി റിലീസ് ചെയ്തു.
അഭിനയിച്ചവർ രജനീകാന്ത് - കരികാലൻ "കാലാ" നാനാ പടേക്കർ - ഹരിദേവ് അഭയങ്കാർ "ഹരിദാദാ" ഈശ്വരി റാവു - സെൽവി ഹുമ ഖുറേഷി - സെറീന സമുദ്രക്കനി - വാലിയപ്പൻ അഞ്ജലി പാട്ടീൽ - "പുയൽ" ചാരുമതി ഗെയ്ക്കവാദ് ദിലീപൻ - സെൽവം, കരികാലന്റെ മകൻ നിതീഷ് വീര - കതിരവൻ, കരികാലന്റെ മകൻ മണികണ്ഠൻ - ലെനിൻ, കരികാലന്റെ മകൻ അരുൾദോസ് - എം.എൽ.എ അരവിന്ദ് ആകാശ് - ശിവാജി റാവു ഗെയ്ക്കവാദ് സായാജി ഷിൻഡെ - മന്ത്രി സമ്പത്ത് രാജ് - വിഷ്ണു "വിഷ്ണു ഭായി" രവി കലെ - സുനിൽ പങ്കജ് ത്രിപാഠി - പങ്കജ് പാട്ടീൽ, പോലീസ് ഉദ്യോഗസ്ഥൻ അരുന്ധതി - കരികാലന്റെ മരുമകൾ സുഗന്യ - കരികാലന്റെ മരുമകൾ സാക്ഷി അഗർവാൾ - കരികാലന്റെ മരുമകൾ രമേഷ് തിലക് - ചാനൽ റിപ്പോർട്ടർ വിശാലിനി - ദേവി ഡോപിഡെലിസ് - ധാരാവിയിലെ നിവാസികൾ നിർമ്മാണം
രഞ്ജിത്തിന്റെ മറ്റൊരു ഗ്യാങ്സ്റ്റർ ചലച്ചിത്രമായിരുന്ന രജനീകാന്ത് നായകനായ കബാലിയുടെ വ്യാവസായിക വിജയത്തിനു ശേഷം അഭിനേതാവും നിർമ്മാതാവുമായ ധനുഷ് , ഇവർ രണ്ടുപേരും തന്റെ കീഴിലുള്ള വണ്ടർബാർ ഫിലിംസിന്റെ പുതിയ ചിത്രത്തിൽ പ്രവർത്തിക്കുമെന്ന് 2016 ഓഗസ്റ്റിൽ അറിയിച്ചു.
ആദ്യ ഘട്ടത്തിൽ ഈ ചിത്രം കബാലിയുടെ രണ്ടാം ഭാഗമായിര‌ിക്കുമെന്ന് അഭ്യൂഹങ്ങളുണ്ടായിരുന്നു.
രജനീകാന്ത് കേന്ദ്ര കഥാപാത്രത്തെ അവതരിപ്പിക്കുന്ന എസ്. ഷങ്കറിന്റെ ശാസ്ത്രകഥാ ചലച്ചിത്രമായ 2.0 യുടെ ചിത്രീകരണത്തിനു ശേഷം കാലായുടെ ചിത്രീകരണം ആരംഭിക്കുമെന്ന് തുടർന്ന് ധനുഷ് അറിയിക്കുകയുണ്ടായി.
തിരുെനൽവേലിയിൽ നിന്നും മുംബൈയിലേക്ക് ചെറുപ്രായത്തിൽ എത്തി തുടർന്ന് ഒരു ഡോൺ ആയി മാറുന്നതാണ് ചിത്രത്തിന്റെ ഉള്ളടക്കം.
2017 മേയിലാണ് ചിത്രത്തിന്റെ പേര് ഔദ്യോഗികമായി പ്രഖ്യാപിച്ചത്.
ചിത്രത്തിന്റെ ഔദ്യോഗികമായ പ്രഖ്യാപനത്തിനുശേഷം വണ്ടർബാർ ഫിലിംസ് വിദ്യാ ബാലനെ കേന്ദ്ര കഥാപാത്രത്തെ അവതരിപ്പിക്കാൻ ക്ഷണിച്ചെങ്കിലും വിദ്യാ ബാലൻ അത് നിരസിക്കുകയുണ്ടായി.
2017 മേയിലാണ് ഹുമ ഖുറേഷി ചിത്രത്തിൽ അഭിനയിക്കുമെന്ന് സ്ഥിരീകരിച്ചത്.
രജനീകാന്തിന് എതിരായുള്ള കഥാപാത്രമാണ് ഹുമ ഖുറേഷിയുടേത് എന്നായിരുന്നു അഭ്യുഹങ്ങൾ.
തുടർന്ന് മറാത്തി ചലച്ചിത്ര അഭിനേത്രി അഞ്ജലി പാട്ടീലും തന്റെ ഔദ്യോഗിക ട്വിറ്റർ പേജിലൂടെ കാലായിൽ ഒരു കഥാപാത്രത്തെ അവതരിപ്പിക്കുന്നുണ്ടെന്ന് പ്രഖ്യാപിച്ചു.
കബാലിയുടെ അണിയറ പ്രവർത്തകരിലും പലരും കാലായിലും പ്രവർത്തിച്ചിട്ടുണ്ട്.
കെ.എൽ. പ്രവീണിനു പകരം എ. ശ്രീകർ പ്രസാദാണ് ചിത്രത്തിന്റെ ചിത്രസംയോജകനായി പ്രവർത്തിച്ചത്.
ബോളിവുഡ് അഭിനേതാവ് നാനാ പടേകറും ചിത്രത്തിൽ മറ്റൊരു പ്രധാന കഥാപാത്രത്തെ അവതരിപ്പിക്കുന്നുണ്ട്.
എന്നാൽ, രജനീകാന്തിന് ജോഡിയായുള്ള വേഷം കൈകാര്യം ചെയ്യുന്നത് ഹുമ ഖുറേഷിയല്ലെന്നും , ഈശ്വരി റാവുവായിരിക്കുമെന്നും നിർമ്മാതാക്കൽ അറിയിക്കുകയുണ്ടായി.
വത്തിക്കുച്ചി ഫെയിം ദിലീപൻ, ചിത്രത്തിൽ രജനീകാന്തിന്റെ മകനായും ഹുമ ഖുറേഷി സെറീന എന്ന കഥാപാത്രത്തെയുമാണ് ചിത്രത്തിൽ അവതരിപ്പിച്ചത്.
2017 മേയ് 27-ന് മുംബൈയിൽ ചിത്രത്തിന്റെ ചിത്രീകരണം ആരംഭിച്ചു.
ചിത്രീകരണത്തിന്റെ ആദ്യ ഷെഡ്യൂളിൽ രജനീകാന്തും പങ്കെടുത്തിരുന്നു.
എന്നാൽ മുംബൈയിലെ കനത്ത മഴയെത്തുടർന്ന് ചെന്നൈയിൽ താൽക്കാലികമായി മുംബൈയിലെ തെരുവിന്റെ മാത‌ൃകയിൽ രംഗം സജ്ജീകരിച്ചാണ് ചില ഭാഗങ്ങൾ ചിത്രീകരിച്ചത്.
പ്രശസ്തികൾ
മഹീന്ദ്ര ഗ്രൂപ്പിന്റെ ചെയർമാനും മാനേജിങ് ഡയറക്ടറുമായ ആനന്ദ് മഹീന്ദ്ര, ചിത്രത്തിന്റെ ഫസ്റ്റ് ലുക്ക് പോസ്റ്ററിൽ ഉപയോഗിച്ചിരിക്കുന്ന മഹീന്ദ്ര ജീപ്പിൽ താൽപ്പര്യം പ്രകടിപ്പിച്ചിരുന്നു.
തുടർന്ന് ഈ ജീപ്പ് കമ്പനിയുടെ ഓട്ടോ മ്യൂസിയത്തിൽ പ്രദർശിപ്പിക്കാനായി വാങ്ങുമെന്നും അദ്ദേഹം തന്റെ ട്വിറ്റർ പേജിലൂടെ അറിയിക്കുകയുണ്ടായി.
ചിത്രത്തിന്റെ പേരായ കാലാ, മരണത്തിന്റെ ദേവനായ യമനെയാണ് സൂചിപ്പിക്കുന്നതെന്ന് പാ.
രഞ്ജിത്ത് പറയുകയുണ്ടായി.
ഗാനങ്ങൾ തമിഴ് പാട്ടുകൾ # ഗാനം Writer(s) ഗായകർ ദൈർഘ്യം 1.
"സെമ്മ വെയിറ്റ്" അരുൺരാജ കാമരാജ് , ഡോപീഡെലിസ് ഹരിഹരസുധൻ, സന്തോഷ് നാരായണൻ 04:57 2.
"തങ്ക ശിലൈ" അരുൺരാജ കാമരാജ് ശങ്കർ മഹാദേവൻ , പ്രദീപ് കുമാർ അനന്തു 04:54 3.
"കറ്റവൈ പറ്റവൈ" കപിലൻ , അരുൺരാജ കാമരാജ് റോഷൻ ജംറോക്ക് യോഗി.
ബി , അരുൺരാജ കാമരാജ് റോഷൻ ജംറോക്ക് 03:45 4.
"കണ്ണമ്മാ" ഉമാ ദേവി പ്രദീപ് കുമാർ , ധീ 05:14 5.
"കണ്ണമ്മാ ( അക്കപ്പെല്ല )" ഉമാ ദേവി അനന്തു 6.
"ഉറിമയൈ മീട്പോം" അറിവ് വിജയ് പ്രകാശ് അനന്തു 7.
"പോരാടുവോം" ഡോപീഡെലിസ്, ലോകൻ ഡോപീഡെലിസ് 03:35 8.
"തെരുവിളക്ക്" ഡോപീഡെലിസ്, ലോകൻ ഡോപീഡെലിസ് മുത്തമിഴ് 02:51 9.